DA Den Europæiske Unions Tidende L 246/13

KOMMISSIONENS FORORDNING (EF) Nr. 1092/2007

af 20. september 2007

om udstedelse af importlicenser for ris inden for rammerne af de toldkontingenter, der er åbnet for delperioden september 2007 ved forordning (EF) nr. 2021/2006

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (1),

under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2,

under henvisning til Kommissionens forordning (EF) nr. 2021/2006 af 22. december 2006 om åbning og forvaltning af toldkontingenter for import af ris med oprindelse i staterne i Afrika, Vestindien og Stillehavet (AVS) og oversøiske lande og territorier (OLT) (3), særlig artikel 15, stk. 1, og

ud fra følgende betragtninger:

(1) Ved forordning (EF) nr. 2021/2006 blev der åbnet et samlet årligt toldkontingent for import af 160 000 tons ris udtrykt i afskallet ris, heraf 125 000 tons med oprindelse i AVS-staterne (løbenummer 09.4187), 25 000 tons med oprindelse i De Nederlandske Antiller og Aruba (løbenummer 09.4189) og 10 000 tons med oprindelse i de mindst udviklede OLT (løbenummer 09.4190), og et årligt toldkontingent for brudris med oprindelse i AVS-staterne på 20 000 tons (løbenummer 09.4188).

(2) For disse kontingenter, jf. artikel 1, stk. 1, litra a) og b), i forordning (EF) nr. 2021/2006, er den tredje delperiode september.

(3) Af meddelelsen i henhold til artikel 17, litra a), i forordning (EF) nr. 2021/2006 fremgår det, at de ansøgninger for kontingentet med løbenummer 09.4187, som blev indgivet i de første fem arbejdsdage af september 2007, jf. nævnte forordnings artikel 13, stk. 1, omfatter en mængde udtrykt i afskallet ris, der er større end den disponible mængde. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som skal anvendes på de mængder, der er ansøgt om under det pågældende kontingent.

(4) Af nævnte meddelelse fremgår det også, at de ansøgninger for kontingenterne med løbenummer 09.4189 og 09.4190, som blev indgivet i de første fem arbejdsdage i september 2007, jf. nævnte forordnings artikel 13, stk. 1, omfatter en mængde udtrykt i afskallet ris, der er mindre end den disponible mængde.

(5) De samlede disponible mængder for den følgende delperiode, jf. artikel 15, stk. 1, i forordning (EF) nr. 2021/2006, bør derfor fastsættes —

UDSTEDT FØLGENDE FORORDNING:

Artikel 1

1. De ansøgninger om importlicenser for ris henhørende under kontingentet med løbenummer 09.4187, jf. forordning (EF) nr. 2021/2006, der blev indgivet i de første fem arbejdsdage i september 2007, godkendes til udstedelse af licenser for de mængder, der er ansøgt om, efter anvendelse af de i bilaget nævnte tildelingskoefficienter.

2. De samlede disponible mængder under kontingenterne med løbenummer 09.4187 — 09.4188 — 09.4189 — 09.4190, jf. forordning (EF) nr. 2021/2006, for den følgende delperiode er fastsat i bilaget.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 20. september 2007. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EUT L 270 af 21.10.2003, s. 96. Ændret ved forordning (EF) nr. 797/2006 (EUT L 144 af 31.5.2006, s. 1).

(2) EUT L 238 af 1.9.2006, s. 13. Ændret ved forordning (EF) nr. 289/2007 (EUT L 78 af 17.3.2007, s. 17).

(3) EUT L 384 af 29.12.2006, s. 61.